|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2023. március 14 - ei**

**rendkívüli ülésére**

**Tárgy:**  Döntés a nyári szünidei szabadidős tábor biztosításáról

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

1. **Nyári szabadidős tábor**

A gyermekek védelméről és a gyámügyi igazgatásról szóló 1997. évi XXXI. tv. (továbbiakban: Gyvt.) 41. §-a értelmében a gyermekek napközbeni ellátásaként az életkornak megfelelő nappali felügyeletet, gondozást, nevelést, foglalkoztatást és étkeztetést kell megszervezni azon gyermekek számára, akiknek szülei, törvényes képviselői – többek között - munkavégzésük, képzésben/oktatásban való részvételük, betegségük vagy egyéb ok miatt napközbeni ellátásukról nem tudnak gondoskodni. **A gyermekek napközbeni ellátásának egyik formája az alternatív napközbeni ellátás.**

Alternatív napközbeni ellátás szervezése **különösen azokban az időszakokban indokolt**, amikor az iskolai napközi nem működik, illetve azon túl igény jelentkezik a gyermekek felügyeletének és együttes foglalkoztatásának, fejlesztésének biztosítására, továbbá **amikor nincs tanítás az iskolákban.**

**Az alternatív napközbeni ellátás** a játszótéri program, játszóház, klubfoglalkozás keretében nyújtott, a **csellengő vagy egyéb okból veszélyeztetett iskoláskorú gyermekek számára biztosított nappali felügyelet**, sport-, illetve **egyéb foglalkozás és étkeztetés**, **feltéve hogy a működtető rendelkezik az ehhez szükséges** - jogszabályban meghatározott - **személyi és tárgyi feltételekkel.**

A szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendelet (továbbiakban: **Szociális Rendelet) 37. §-a alapján** **az Önkormányzat** **alternatív napközbeni ellátást biztosít** az általa szervezett **nyári napközis táborban** a Gyvt. alapján a nyári iskolai szünet ideje alatt.

**A nyári napközis tábor szervezése és lebonyolítása a Bischitz Johanna Integrált Humán Szolgáltató Központ feladata.**

E feladatkör meghatározására, az igénybevétel feltételére, módjára vonatkozó részletes rendelkezéseket a Szociális Rendelet 37. §-a tartalmazza, valamint e rendelet37. § (8) bekezdése rendelkezik arról is, hogy **a nyári napközis tábor időpontját, a turnusok helyszínét a Képviselő-testület évente határozatban állapítja meg**.

Fentiekre tekintettel **javaslom**, hogy a 2022/2023. tanévben az alábbiakban ismertetett turnusbeosztás szerint, a beosztásban jelzett köznevelési intézmények közreműködésével kerüljön megszervezésre és lebonyolításra a nyári szabadidős tábor, mely beosztás az érintett iskolák által került összeállításra:

1-2. turnus

időpont: 2023. június 26. - 2023. július 07.

helyszín: Alsóerdősori Bárdos Lajos Általános Iskola és Gimnázium

3-4. turnus

időpont: 2023. július 10. – 2023. július 21.

helyszín: Erzsébetvárosi Magyar – Angol Két Tanítási Nyelvű Általános Iskola és

Szakgimnázium - Dob utcai telephelye

5-6. turnus

időpont: 2023. július 24. - 2023. augusztus 04.

helyszín: Erzsébetvárosi Magyar – Angol Két Tanítási Nyelvű Általános Iskola és

Szakgimnázium - Kertész utcai telephelye

7-8. turnus

időpont: 2023. augusztus 07. - 2023. augusztus 18.

helyszín: Budapest VII. Kerületi Baross Gábor Általános Iskola

1. **Szünidei gyermekétkeztetés**

A Gyvt. 21. § g) pontja értelmében természetbeni ellátásként **a gyermek életkorának megfelelő déli meleg főétkezést kell biztosítani** a gyermeket gondozó szülő, törvényes képviselő kérelmére a bölcsőde, mini bölcsőde, az óvoda zárva tartása, valamint **az iskolában a nyári szünet és a tanítási szünetek időtartama alatt** (a továbbiakban együtt: **szünidei gyermekétkeztetés**).

A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011.(XII.29.) Korm. rendelet (a továbbiakban: Rendelet) 13/A. § (1) bekezdése rendelkezik arról, hogy **a szünidei gyermekétkeztetés keretében** a gyermek lakóhelye, vagy ha a gyermek életvitelszerűen a bejelentett tartózkodási helyén lakik, a tartózkodási helye szerinti **települési önkormányzat gondoskodik a déli meleg főétkezés helyben történő elfogyasztásának megszervezéséről**.

**A szünidei gyermekétkeztetés megvalósítása a Bischitz Johanna Integrált Humán Szolgáltató Központ feladata.**

**Tájékoztatom** a tisztelt Képviselő-testületet, hogy a nyári szünidei napközis tábor megvalósításával összefüggő feladatok ellátásra az önkormányzat a 2023. évi költségvetésében az 5605 „Szünidei napközis tábor” előirányzaton 14.000.000,- Ft, a szünidei gyermekétkeztetés feladatainak ellátására az 5606 „Szünidei gyermekétkeztetés” előirányzaton 1.500.000 Ft összeget különített el.

Kérem a tisztelt Képviselő-testületet az előterjesztés megtárgyalására és a határozati javaslatok elfogadására.

**HATÁROZATI JAVASLATOK**

**1.**

**Budapest Főváros VII. kerület Erzsébetváros Önkormányzata Képviselő-testületének …./2023. (III.14.) határozata a 2023. évi nyári szabadidős tábor biztosításáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. A 2023. évi nyári napközis tábor időpontját és helyszínét az alábbiak szerint határozza meg:

a) 1-2. turnus

időpont: 2023. június 26. - 2023. július 07.

helyszín: Alsóerdősori Bárdos Lajos Általános Iskola és Gimnázium

b) 3-4. turnus

időpont: 2023. július 10. - 2023. július 21.

helyszín: Erzsébetvárosi Magyar – Angol Két Tanítási Nyelvű Általános Iskola és

Szakgimnázium - Dob utcai telephelye

1. 5-6. turnus

időpont: 2023. július 24. - 2023. augusztus 04.

helyszín: Erzsébetvárosi Magyar – Angol Két Tanítási Nyelvű Általános Iskola és

Szakgimnázium - Kertész utcai telephelye

1. 7-8. turnus

időpont: 2023. augusztus 07. - 2023. augusztus 18.

helyszín: Budapest VII. Kerületi Baross Gábor Általános Iskola

2. Felkéri a Bischitz Johanna Integrált Humánszolgáltató Központot, hogy az 1. pontban foglaltak alapján gondoskodjon a nyári napközis tábor megszervezéséről.

**Felelős:** Niedermüller Péter polgármester

**Határidő:** 2023. március 31.

**2.**

**Budapest Főváros VII. kerület Erzsébetváros Önkormányzata Képviselő-testületének …./2023. (III.14.) határozata a 2023. évi szünidei gyermekétkeztetéshez és a nyári szabadidős tábor megvalósításához szükséges fedezet biztosításáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. 1. A nyári napközis táboroztatási és szünidei gyermekétkeztetési feladatok ellátására fordítandó pénzösszeget - az önkormányzat 2023. évi költségvetésében az 5605 „Szünidei napközis tábor” előirányzaton rendelkezésre álló 14.000.000,- Ft és az 5606 „Szünidei gyermekétkeztetés” előirányzaton rendelkezésre álló 1.500.000 Ft összeget - a Bischitz Johanna Integrált Humán Szolgáltató Központ rendelkezésére bocsátja.
2. A Bischitz Johanna Integrált Humán Szolgáltató Központ köteles a hivatkozott pénzösszeget elkülönítetten kezelni.

II. 1. A Bischitz Johanna Integrált Humán Szolgáltató Központ köteles tájékoztatást nyújtani az Önkormányzat számára a szünidei gyermekétkeztetés és a nyári szabadidős tábor igénybevételéről, a nyújtott fedezet felhasználásáról a következők szerint:

1. Az évközi szünet esetében a gyermekétkeztetésben részt vevő gyermekek számáról, kedvezményenkénti megbontásban. Az adatszolgáltatás határideje: a szünet utolsó napját követő 15. nap.
2. A szünidei gyermekétkeztetés biztosítására nyújtott összegről az év végi beszámolójának keretén belül adatot szolgáltatni, továbbá a fedezet fel nem használt részét köteles visszafizetni az Önkormányzat részére. A visszafizetés határideje: az év végi beszámoló elfogdását követő 15. nap.
3. Nyári szünet esetében a gyermekétkeztetésben, illetőleg a nyári táborban részt vevő gyermekek számáról, kedvezményenkénti bontásban. Az adatszolgáltatás határideje: 2023. szeptember 30.
4. A nyári szabadidős táborral kapcsolatban a táboroztatás összköltségéről, külön megjelenítve az étkeztetés, a programok és a személyi kifizetések összegét. A nyári napközis tábor megvalósításához biztosított fedezet tekintetében a fel nem használt összeget köteles visszafizetni az Önkormányzat részére. A visszafizetés határideje: 2023. október 31.

**Felelős:** Niedermüller Péter polgármester

**Határidő:** 2023. október 31.

Budapest, 2023. február 28.

Niedermüller Péter

polgármester