**Együttműködési Megállapodás   
az 1. számú módosítással egységes szerkezetben**

amely létrejött egyrészről

**Budapest Főváros VII. kerület Erzsébetváros Önkormányzata**

székhelye: 1073 Budapest, Erzsébet krt. 6.

törzskönyvi azonosító: 735704

statisztikai számjele: 15735708-8411-321-01

adószáma: 15735708-2-42

képviseli: Niedermüller Péter polgármester

a továbbiakban: Önkormányzat,

másrészről a

**Kortárs Építészeti Központ Alapítvány**

székhelye: 1111 Budapest, Bartók Béla út 10-12.

nyilvántartási száma: 01-01-0009837

adószáma: 18189223-1-43

képviseli: Kádár Bálint elnök

a továbbiakban: KÉK,

az Önkormányzat és a KÉK együttesen, mint a Felek között, az alulírott helyen és napon, az alábbi feltételekkel:

1. **Előzmények**
   1. A globális éghajlatváltozással kapcsolatos kihívásokkal nap, mint nap szembe kell néznünk. A nagyvárosi környezetben élők szempontjából különösen a hőhullámok (a városi hősziget-hatás), a szélsőséges időjárás és a szárazság által generált egészségügyi hatások, a légszennyezés tesznek szükségessé nagyfokú alkalmazkodást.
   2. Az Önkormányzat elkötelezte magát a környezetvédelem és lakosai egészségének védelme mellett. Ennek keretében törekszik partnerségek kialakítására, melyek segítik ezen célkitűzései megvalósításában.
   3. A KÉK független szakmai intézmény, amely az építészet, az épített környezet, az urbánus közösségek és a városfejlődés kérdéseivel foglalkozik. Programjai az építészet és a város működését értelmezik, és szakmai munkája aktívan hozzájárul ezek innovatív fejlesztéséhez. Erőssége a széles körű részvétel, a lakosság és helyi szereplők bevonása, a komplex elemzés és az innovatív tartalomfejlesztés kombinációja.
   4. A KÉK egyik népszerű és széles körben elismert kezdeményezése a Közösségi Kertek Program, amit a Főváros élhetőbbé tételéért, a zöld-felületek növeléséért, a globális éghajlatváltozáshoz történő alkalmazkodás elősegítéséért, valamint a helyi civil közösségek megalakulásának és megerősödésének elősegítéséért indítottak 2010-ben.
   5. A Felek felismerték a közösségi kert – mint a közösségépítés, az öngondoskodás, az egészség és a környezetvédelem, a környezetépítés és a kertészkedés céljából civil önszerveződés útján létrehozott és gondozott zöld területben - létrehozásában és működtetésében - rejlő értékeket, szakmai együttműködésük kereteit erre és az 1.1-1.4 pontban foglaltakra tekintettel a jelen megállapodás keretében kívánják kialakítani.
   6. ***Az Önkormányzat és a KÉK együttműködési megállapodást kötött Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága 513/2016. (05.26.) számú határozata, a Képviselő-testület 162/2022. (VI.15.) számú határozata alapján a Kisdiófa Közösségi Kert működtetése, szervezése és üzemeltetése céljából, melyet a …/2023. (III.14.) számú határozattal módosítanak az alábbiak szerint.***
2. **A megállapodás tárgya és célja**
   1. A jelen megállapodás tárgya a Budapest VII. kerület, belterület 34128 helyrajzi számon nyilvántartott, természetben a 1077 Budapest, Kis Diófa u. 4. szám alatti ingatlan (a továbbiakban: Ingatlan) területén a KÉK által 2016-ban az Önkormányzat megbízásából kialakított és jelenleg is sikeresen működtetett Kisdiófa Közösségi Kert (a továbbiakban: Kert) hosszú távú működtetése (a továbbiakban: Projekt) a közösségi kert szervezése és üzemeltetése céljából.
   2. A KÉK - a jelen megállapodás aláírásával - kötelezettséget vállal arra, hogy az Ingatlan területén közösségi kertet működtet a helyi közösségek érdekeit szem előtt tartó, klímaadaptációt támogató, ökologikus szemléletű mintaprojekt keretében.
   3. A jelen megállapodás fontos célja, hogy a Kertet művelő helyi kertközösség tagjai a városi zöldfelület növelésével, és a közösségépítéssel hozzájáruljanak a kerületi értékteremtéshez, példát mutatva ezzel más közösségek és kerületek, települések számára.

A Kertközösség azt általános példaadáson kívül aktívan is hozzájárul - elsősorban - a kerületi lakók és tanulók klímaadaptációt előmozdító szemléletformálásához: rendezvények, személyes példamutatás és meggyőzés útján.

* 1. A Felek rögzítik, hogy az Ingatlan egy közösségi kert, mely kerítéssel zárt terület, nem közterület, nem közpark. A Kertet működtető helyi kertközösség a KÉK szakmai útmutatása szerint - és korábbi sikeres példák alapján - saját szabályokat, igény esetén Házirendet alkot, amelyekkel meghatározza a Kert nyitvatartási idejét, a termesztett növények fajtáit és a kertművelés során alkalmazott kertészeti módszereit, valamint az oktatási és kulturális tevékenységeik tartalmát, idejét. A helyi kertközösséghez ***Budapest VII. kerületi bejelentett lakcímmel, életvitelszerű tényleges tartózkodási hellyel*** bárki csatlakozhat, amennyiben a Kertre vonatkozó szabályrendszert elfogadja, és aktívan részt vesz a Kert építésében, művelésében és működtetésében.
  2. A Felek a Kert funkcióit a következőkben határozzák meg:
* Termelési funkció: élelmiszer önellátás és élelmiszer tudatosság megteremtése.
* Kulturális funkció: városi közösségek alakulásának elősegítése, interperszonális kapcsolatok fejlesztése, kulturális események szervezése.
* Oktatási funkció: öko- és klímatudatos életvezetés és szemlélet népszerűsítése, az iskolák számára előadások, helyszíni bemutatók tartása, iskolakertek elindításához szakmai segítségnyújtás.
* Egészségügyi funkció: egészséges, vitaminokban és tápanyagokban gazdag élelmiszer megtermelése, testmozgás elősegítése, a mentálhigiéniai - kert terápia alapjainak lefektetése.
* Városkép, városarculat: városi foghíjtelkek, kihasználatlan területek művelése, használatba vétele, revitalizációja, a városi zöld felületek növelése, a városi mezőgazdaság szemléletének terjesztése.
* ***Disszeminációs funkció: az ökotudatos életmód, városi kertészkedés, klímavédelem és adaptáció nagyköveteiként személyesen a kerttagok, és a kert a szemléletformálás katalizátorai.***

1. **Az együttműködés tartalma és keretei**
   1. Az Önkormányzat – a Projekt megvalósítása érdekében – a jelen megállapodással a kizárólagos tulajdonában álló Ingatlant a KÉK ingyenes használatába adja azzal, hogy a KÉK az Ingatlant kizárólag csak a Projekt megvalósítása érdekében, az ahhoz szükséges mértékben és módon használhatja.
   2. A megállapodás nem érinti az Önkormányzatnak az Ingatlannal összefüggésben az ingatlan-nyilvántartásban rögzített jogait. A Felek kifejezetten rögzítik, hogy a KÉK nem jogosult az Ingatlan vonatkozásában az ingatlan-nyilvántartásban semmilyen jogot bejegyeztetni sem maga, sem harmadik személy javára.
   3. A Felek rögzítik, hogy jelen megállapodás megkötése nincs összefüggésben a Felek közötti egyéb üzleti kapcsolattal, nem függ össze és nem feltétele a Felek vagy más szerződő felek közötti más szerződés megkötésének, módosításának, vagy megszüntetésének.
   4. ***Az Önkormányzat a „Kisdiófa Közösségi Kert ökologikus szemléletű fejlesztése” elnevezésű városrehabilitációs projektben (a továbbiakban: Projekt) vállalt kötelezettségeiről - az 1077 Budapest, Kisdiófa u. 4. szám alatti ingatlanban kialakított funkciókat a Projekt lezárását követő 5 éven át fenn kell tartani, amelyről az Önkormányzatnak évente beszámolót kell benyújtania a Támogató Fővárosi Önkormányzatnak - a KÉK tudomással bír. A KÉK jelen megállapodás időtartama alatt köteles együttműködni a Projekt fenntartásában.***
   5. ***A KÉK vállalja, hogy évente egy alkalommal, adott naptári év november 15. napjáig fotódokumentációval ellátott szöveges dokumentumban beszámol a Kert évi működéséről az Önkormányzat részére, a 6.2 pontban megjelölt kapcsolattartók felé. Az első beszámoló benyújtásának határideje: 2023. november 15. Amennyiben a megállapodás adott év november 15. napja előtt felmondásra kerül, a beszámoló elkészítésének határideje a megállapodás megszűnésének napja.***
2. **A Felek jogai és kötelezettségei, nyilatkozatok**
   1. A Felek a jelen megállapodás teljesítése során kötelesek egymással együttműködni. Ennek keretében kötelesek minden olyan információt és dokumentumot egymásnak megfelelő időben átadni, döntéseket meghozni, amelyekre a másik Félnek a teljesítés érdekében szüksége van.
   2. ***Az Ingatlan, valamint a felépítmény kulcsaival a KÉK rendelkezik, 3 db kulcsot az Önkormányzat rendelkezésére bocsát: egy kocsibeálló, egy személybejáró, egy tároló kulcsot. Az Önkormányzat a KÉK számára átadott 100 db kulcsot a személybejáróhoz. A kerttagok a belépési Nyilatkozat aláírásával egy időben 1 személybejáró és 1 tároló kulcs átvételét, régi tagok esetében ezek birtoklását elismerik. A Nyilatkozat formanyomtatványa e megállapodás 3. sz. mellékletét képezi.***
   3. A KÉK a jelen megállapodás aláírásával kijelenti, hogy rendelkezik minden, a működéséhez, illetve a jelen megállapodás megkötéséhez szükséges jogszabály által előírt érvényes engedéllyel, és eleget tett minden hatósági bejelentési vagy engedélyeztetési kötelezettségének.
   4. Az Ingatlannak a jelen megállapodás keretei között történő használatáért az Önkormányzat díjat nem számít fel, valamint vállalja a Kert működtetésével és fenntartásával kapcsolatban felmerülő közüzemi díjak megfizetését.

***A Kert víz-, csatorna-, áramhasználatának díját az Önkormányzat fizeti. A KÉK közműhasználat díjat a Kerttagoktól nem kérhet, de köteles takarékosan eljárni, és takarékos viselkedésre ösztönözni a Kerttagokat is e javak használatakor.***

* 1. A Kert 2.1. pont szerinti műveléséért, működtetéséért a KÉK nem számít fel díjat az Önkormányzat felé.

***A KÉK a Kert területén egy parcellát ingyenesen (parcellahasználati alapítványi hozzájárulás megfizetése nélkül) az Önkormányzat használatába ad, amivel az Önkormányzat teljes jogú kerttagként vesz részt a Kert használatában. A parcella használatát az Önkormányzat részéről a Klímavédelmi és Fenntarthatósági Kabinet koordinálja.***

***Az Önkormányzat a „Kisdiófa Közösségi Kert ökologikus szemléletű fejlesztése” elnevezésű városrehabilitációs projekt keretében beszerzett eszközöket jelen megállapodás idejére ingyenesen a KÉK használatába adja azzal a céllal, hogy a Kertközösség tagjai, így az Önkormányzat is igénybe vehesse a Kert művelése során. A KÉK által az Önkormányzattól átvett eszközök listáját jelen megállapodás 1. és 2. számú melléklete tartalmazza.***

* ***1. számú melléklet: Az Önkormányzat eszköznyilvántartásában nyilvántartott eszközökkel a KÉK-nek el kell számolnia, annak megrongálódása, sérülése, eltűnése vagy eltulajdonítása esetén 5 munkanapon belül jeleznie kell a tulajdonos Önkormányzat felé email-en a*** [***sedlak.rita@erzsebetvaros.hu***](mailto:sedlak.rita@erzsebetvaros.hu) ***email címen.***
* ***2. számú melléklet: Az Önkormányzat eszköznyilvántartásában nem szereplő eszközök vonatkozásában, a beszámoló keretében a KÉK tájékoztatja az Önkormányzatot az eszközök felhasználásáról, meglétéről az adott év november 15. napjáig.***
  1. A Felek fenntartják annak lehetőségét, hogy a Kert 2.5. pontban meghatározott funkcionális keretekhez illeszkedő, elsősorban a kerület lakossága számára a klíma és egészségtudatos életmód támogató, a közösségi összefogást és az egymás iránti szolidaritást erősítő és a kulturális sokszínűségben rejlő értékeket bemutató programok megvalósításában is együttműködnek egymással. Az ilyen külön programok tartalmát, a megvalósítás feltételeit, költségkeretét és a megvalósítás határidejét az ezzel kapcsolatos egyeztetések eredményeként külön megállapodásban rögzítik.
  2. A KÉK a Kert működtetését saját felelősségére végzi. A működtetést a jelen megállapodásban foglaltaknak, az irányadó hatályos jogszabályoknak, valamint a szakmai sztenderdeknek megfelelően köteles teljesíteni. A KÉK felelős minden olyan kárért, ***amely akkor következik be, ha a KÉK jogellenesen használja a Kertet.*** Az Önkormányzat a megállapodás tartama alatt a Kisdiófa Közösségi Kertnek a KÉK–kel közös birtoklására folyamatosan jogosult és annak használatát bármikor, a kertészek ésszerűtlen mértékű zavarása nélkül ellenőrizheti.
  3. A KÉK felel és szavatol a Kert területének a jelen megállapodásnak megfelelő és rendeltetésszerű használatáért. A KÉK köteles betartani és betartatni, illetve érvényesíteni a vonatkozó hatályos jogszabályi előírásokat, különösen az építésügyi-hatósági, a környezetvédelmi, a közegészségügyi és a helyi önkormányzati előírásokat és szabályokat. A KÉK köteles kiemelt figyelmet fordítani az Önkormányzat jó hírnevének sérelmével járó cselekmények megelőzésére. A Kert területén megvalósuló jogsértés esetén a KÉK minden esetben köteles a jogsértő magatartás ellen fellépni.
  4. A Felek megállapodnak, hogy a KÉK az együttműködés végső megszűnésekor köteles a Kisdiófa Közösségi Kertet az általa bevitt és beépített dolgokat elszállítva az Önkormányzat részére átadni/visszaadni, illetve annak mindennemű használatával felhagyni, ***valamint a 4.5. pontban körülírt, az Önkormányzat eszköznyilvántartásában nyilvántartott eszközökkel tételesen elszámolni, az eszköznyilvántartásban nem szereplő eszközökről pedig beszámolni a megszűnés napjáig.***
  5. A KÉK a jelen megállapodásból eredő követeléseit, jogait és kötelezettségeit az Önkormányzat előzetes, kifejezett írásbeli hozzájárulása nélkül harmadik személy részére sem részben sem egészében nem ruházhatja át, nem engedményezheti.
  6. A KÉK az államháztartásról szóló 2011. évi CXCV. törvény (a továbbiakban: Áht.) 50. § (1) bekezdésében foglaltaknak megfelelően kijelenti, hogy
* megfelel a rendezett munkaügyi kapcsolatok követelményeinek,
* átlátható szervezetnek minősül.
  1. A KÉK a jelen megállapodás aláírásával kijelenti, illetve kötelezettséget vállal az alábbiakra:
* nincs ki nem egyenlített köztartozása; köztartozásnak minősül e bekezdés alkalmazásában az esedékessé vált és még meg nem fizetett adótartozás - ide nem értve a helyi adókat -, valamint járulék-, illeték- vagy vámtartozás;
* nincs az államháztartás alrendszereiből folyósított támogatásból eredő, már esedékessé vált és elmaradt elszámolási kötelezettsége, vagy szintén államháztartási alrendszerből származó támogatási forrást érintő jogosulatlan (pénz) felvétele;
* a megállapodás kapcsán közölt adatok, információk és dokumentumok teljes körűségéről, valódiságáról, hitelességéről, valamint arról, hogy az adott tárgyban támogatási igényt még nem nyújtott be;
* nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban.
  1. A KÉK ezúton nyilatkozik arról, hogy
* tagja, tisztségviselője és alkalmazottja nem közfunkciót ellátó személy, valamint nem alkalmaz, más módon nem ad fizetséget, illetve nem ad fizetéssel kapcsolatos ajánlatot bármely közfunkciót ellátó személynek vagy más magánszemélynek, valamint hogy nem tesz és mással sem tetet semmilyen, közvetlen vagy közvetett ajánlatot, illetve nem teljesít, és mással sem teljesíttet semmilyen fizetséget közfunkciót ellátó személynek abból a célból, hogy az Önkormányzat érdekében hatást gyakoroljon egy közfunkciót ellátó szerv döntésére vagy kieszközölje azt, és
* ezen megállapodással kapcsolatban nem alkalmaz olyan alvállalkozót, tanácsadót, megbízottat vagy képviselőt, aki nem tartja be a hatályos korrupcióellenes törvényeket, továbbá a korrupcióellenes törvények be nem tartása esetén azonnal tájékoztatja erről az Önkormányzatot.
  1. A KÉK a jelen megállapodás aláírásával tudomásul veszi, hogy az Állami Számvevőszék vizsgálhatja a jelen megállapodást.
  2. A KÉK vállalja, hogy amennyiben a megállapodással kapcsolatos tevékenységéről kiadvány, illetve tájékoztató készül, valamint ha akár az írott, akár az elektronikus sajtóban valamely nyilvánosságot kap (riport, újságcikk, stb.) úgy azokban az Önkormányzattal történő előzetes egyeztetésnek megfelelően köteles megemlíteni, illetve feltünteti az Önkormányzatot, mint a közösségi kertben folytatott tevékenységet lehetővé tévő tulajdonost. Az Önkormányzat ennek érdekében hozzájárul ahhoz, hogy megnevezését és logóját (címerét) a KÉK nyilvánosságra hozza. Az Önkormányzat jogosult előre egyeztetett módon és mértékben magát a KÉK partnereként feltüntetni.

1. **A szerződés hatálya, megszűnése és megszüntetése**
   1. A jelen megállapodást a Felek határozott időre, ***2024. március 31*.** napjáig kötik. Tekintettel arra, hogy a Felek az együttműködésüket hosszútávra tervezik, ezért a megállapodás lejártát megelőző 3 (három) hónapon belül egymással egyeztetést kezdeményeznek az együttműködés időtartama meghosszabbításának tárgyában.
   2. A Felek a megállapodást közös megegyezéssel írásban módosíthatják, megszüntethetik, bármelyik fél 30 napos felmondási idővel felmondhatja.
   3. Az Önkormányzat a megállapodást - különösen, de nem kizárólagosan - azonnali hatállyal felmondhatja, ha a KÉK
2. lényeges szerződéses kötelezettségét jelentős mértékben megszegi, és a szerződésszegő állapotot az erről szóló írásbeli figyelmeztetésben meghatározott ésszerű időtartamon, de legfeljebb 15 (tizenöt) napon belül nem szünteti meg,
3. megsérti a korrupcióellenes rendelkezéseket,
4. fizetésképtelenné válik, vagy csőd- vagy felszámolási eljárás indul ellene,
5. a jogszabályok, szakmai követelmények, nyilvántartási, kötelezettségei, valamint – ismételt felszólítást követően – a Megállapodás szerinti tájékoztatási kötelezettségeit megszegi.
6. **Kapcsolattartás és a közlések formája**
   1. A Felek között a jelen megállapodással kapcsolatos bármiféle közlés, kérés, stb. (együttesen: értesítés) csak írásban érvényes és hatályos. A jelen megállapodással kapcsolatban szükséges minden írásbeli értesítést e-mailben megtenni.
   2. A Felek kötelesek egy, vagy több kapcsolattartó személyt kijelölni a jelen megállapodásból eredő jogainak gyakorlására. Mindkét Fél jogosult arra, hogy az alábbiakban kijelölt kapcsolattartó személy(ek) helyett bármikor új személyt jelöljön ki. Az esetleges változásról a Felek azonnal és írásban kötelesek ***rövid úton, de legfeljebb 15 munkanapon belül*** értesíteni egymást.

A kapcsolattartásra kijelölt személyek

az Önkormányzat részéről:

***Általános kapcsolattartó:***

Tóth Csaba, a Klímavédelmi és Fenntarthatósági Kabinet vezetője

email cím: [toth.csaba@erzsebetvaros.hu](mailto:toth.csaba@erzsebetvaros.hu)

Telefonszám: + 36 30 618 0305

***Beszámoló benyújtásával kapcsolatban a kapcsolattartó:***

***Sedlák Rita fejlesztési és koordinációs referens, Kabinet***

***email cím:*** [***sedlak.rita@erzsebetvaros.hu***](mailto:sedlak.rita@erzsebetvaros.hu)

***Telefonszám: + 36 30 195 7517,***

a KÉK részéről:

Megállapodás módosítás, jognyilatkozat tétel:

Kádár Bálint, elnök

email cím:[balint.kadar@kek.org.hu](mailto:balint.kadar@kek.org.hu)

Tel.: +36 30 522 5994

Operatív és szakmai konzultáció, szervezés, kivitelezés, működtetés:

Kertész Monika, projektvezető

email cím: [monika.kertesz@kek.org.hu](mailto:monika.kertesz@kek.org.hu)

Tel: +36 20 911 2720

KÉK Levelezési és értesítési cím: 1111 Budapest, Bartók Béla út 10-12.

* 1. A Felek a szorosabb és hatékonyabb együttműködés érdekében kapcsolattartóikon keresztül havonta egy alkalommal előre egyeztetett időben és helyen – írásbeli dokumentációval alátámasztva (emlékeztető, jegyzőkönyv készítésével) - kooperációs megbeszélést tartanak a decembertől februárig tartó időszak kivételével. Az esetlegesen elmaradt megbeszélést utólag pótolni kell.

1. **Egyéb rendelkezések**
   1. A jelen megállapodásban nem szabályozott kérdésekben a Polgári törvénykönyvről szóló 2013. évi V. törvény, valamint a megállapodás tárgyával és tartalmával összefüggő hatályos magyar jogszabályok rendelkezései irányadóak.
   2. A Felek megállapodnak, hogy amennyiben a megállapodás bármely rendelkezése érvénytelen, jogszerűtlen vagy végrehajthatatlan, vagy utóbb azzá válik, az nem érinti vagy rontja a megállapodás érvényes, jogszerű és végrehajtható rendelkezéseit.
   3. A Felek megállapodnak, hogy a megállapodásból keletkező esetleges vitáikat elsősorban békés úton rendezik, ennek eredménytelensége esetén Felek a Polgári Perrendtartásról szóló 2016. évi CXXX. törvény (Pp.) rendelkezéseit rendelik alkalmazni az eljáró bíróság(ok) tekintetében.
   4. A jelen megállapodással a Felek között azonos tárgyban történt bármilyen korábbi kommunikáció, egyetértés, megegyezés, megállapodás vagy szerződés hatályát veszti.

A jelen megállapodás 4 (négy) egymással egyező eredeti példányban készült, melyek mindegyikét mindkét fél aláírásával látja el. Aláíró személyek kijelentik, hogy az általuk képviselt szervezet képviseletére és e megállapodás aláírására jogosultak, valamint a jelen megállapodást, mint akaratukkal mindenben egyezőt elolvasták és közös és egységes értelmezést követően, mint ügyleti akaratukkal mindenben megegyezőt jóváhagyólag, cégszerűen írják alá.

Budapest, 2023. .............

|  |  |  |
| --- | --- | --- |
| **Budapest Főváros VII. kerület**  **Erzsébetváros Önkormányzata**  **Niedermüller Péter polgármester** |  | **Kortárs Építészeti Központ**  **Alapítvány**  **Kádár Bálint elnök** |

Jogilag ellenőrizte: Ellenjegyzem:

|  |  |  |
| --- | --- | --- |
| **Tóth László**  Jegyző |  | **Kertész Monika**  ügyvivő kurátor  Közösségi Kertek projektvezető |

Pénzügyi ellenjegyzés:

|  |
| --- |
| **Nemes Erzsébet**  Pénzügyi Iroda vezetője |

Melléklet:

1. számú melléklet: Önkormányzat eszköznyilvántartásában szereplő eszközök
2. számú melléklet: Önkormányzat eszköznyilvántartásában nem szereplő eszközök
3. számú melléklet: Belépési nyilatkozat