|  |
| --- |
| **Budapest Főváros VII. kerület Erzsébetváros Önkormányzata**  Niedermüller Péterpolgármester |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. március 14 - ei

rendkívüli ülésére

**Tárgy:**  Döntés a megmaradt ajándékutalványok felhasználásról és újabb utalványok beszerzéséről

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzatának Képviselő-testülete *354/2022. (XII.15.) határozatával* úgy döntött, hogy a 65 év feletti kerületi lakosok és a gyermeket nevelő családok részére 13 938 db egyenként 10.000 Ft névértékű ajándékutalványt biztosít. A Képviselő-testület *67/2023. (II.27.) számú határozatában* döntött arról, hogy az utalványok átvételének végső időpontja 2023. március 1.

A 354/2022. (XII.15.) határozat alapján beszerzettutalványokból a megmaradt ajándékutalványok számbavételét követően megállapításra került, hogy az arra jogosultak 4571 darab utalványt nem vettek át.

Javaslom, hogy az Önkormányzat az át nem vett utalványokon felül a kedvezményezetti kör kibővítése mellett, húsvétra további nettó 110.000.000 Ft értékben biztosítson 10.000 forint névértékű ajándékutalványt.

A jogosulti kör kibővítését javaslom *a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdése alapján* – 2023. március 11. napját megelőzően – VII. kerületi lakóhelyet létesített azon személyekre is

* akik 2023. április 30-ig betöltik a 60. életévüket és a társadalombiztosítási nyugellátásról szóló 1997. évi LXXXI. törvény 6. § szerint nyugellátásra jogosultak;
* akik 2023. április 30-ig betöltik a 65. életévüket;
* akik kiskorú gyermekenként azon családok, ahol a gyermek(ek) 2023. április 30- ig nem tölti(k) be a 18. életév(ük)et;
* akik a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény 22. §-a szerint megváltozott munkaképességűek;
* akik a fogyatékos személyek jogairól és esélyegyenlőségük biztosításáról szóló 1998. évi XXVI. törvény 4. § a) pontja szerint fogyatékos személyek.

Javaslom az utalványok jogosultak részére történő átadására a **2023. március 21. és 2023. április 30.** közötti időszakot.

Az új beszerzés fedezete az Önkormányzat *2023. évi költségvetéséről szóló 2/2023. (II.15.) önkormányzati rendeletében* rendelkezésre áll.

Jelen beszerzésre a közbeszerzésekről szóló 2015. évi CXLIII. törvény (továbbiakban: Kbt.) 17. § (4) bekezdés b) pontja alapján az egyéb pénzügyi szolgáltatásokkal kapcsolatos becsült érték-számítási módszer alkalmazandó. Az ilyen szolgáltatások becsült értéke a díjakból, a jutalékokból, a kamatokból és az egyéb ellenszolgáltatások ellenértékéből tevődik össze. Tehát szolgáltatás esetében nem az ajándékutalványok nettó összege határozza meg a beszerzés becsült értékét, hanem az „egyéb járulékos szolgáltatások” ellenértéke.

A karácsonyi ajándékutalványokat a LIDL Magyarország Kereskedelmi Bt.-től vásároltuk. Mivel ezek egy része szerepel a húsvétra kiosztandó utalványok között, ezért célszélszerű, hogy jelen beszerzést is a LIDL Magyarország Kereskedelmi Bt.-vel bonyolítsuk le, így nem fordulhat elő, hogy a lakosok különböző utalványokat kapjanak, ami elégedetlenséghez vezethetne.

Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata IV. 2.3.2. c) pontja szerint három árajánlat bekérésének mellőzésével valósítható meg a beszerzés, ha a korábbi ajánlattevő mással történő helyettesítése nem illeszkedő termék beszerzését eredményezné.

Az Önkormányzat beszerzései esetében a beszerzés becsült értékétől függően a döntési jogkört az irodavezető, a  Polgármester, vagy a Pénzügyi és Kerületfejlesztési Bizottság gyakorolja Budapest Főváros VII. Kerület Erzsébetváros Önkormányzatának és Polgármesteri Hivatalának Beszerzési Szabályzata alapján.

A Képviselő-testület döntési jogkörét Magyarország helyi önkormányzatairól szóló 2011. évi CLXXXIX. törvény 41.§ (4) bekezdése alapozza meg.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (III.14.) határozata a megmaradt ajándékutalványok felhasználásáról és újabb utalványok beszerzéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a 354/2022. (XII.15.) határozata végrehajtására beszerzett, és 4571 db át nem vett ajándékutalványt 2023. március 21. és 2023. április 30. között kiosztja azon jogosultak számára, akik a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdése alapján 2023. március 11-ét megelőzően VII. kerületi lakóhelyet létesítettek és,
   1. akik 2023. április 30-ig betöltik a 60. életévüket és a társadalombiztosítási nyugellátásról szóló 1997. évi LXXXI. törvény 6. § szerint nyugellátásra jogosultak;
   2. akik 2023. április 30-ig betöltik a 65. életévüket;
   3. akik kiskorú gyermekenként azon családok, ahol a gyermek(ek) 2023. április 30- ig nem tölti(k) be a 18. életév(ük)et;
   4. akik a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény 22. §-a szerint megváltozott munkaképességűek;
   5. akik a fogyatékos személyek jogairól és esélyegyenlőségük biztosításáról szóló 1998. évi XXVI. törvény 4. § a) pontja szerint fogyatékos személyek.
2. az utalványokat személyesen, vagy írásos meghatalmazás birtokában lévő meghatalmazott veheti át.

Minden esetben szükséges a jogosultság igazolásához jogosulti lakcímet igazoló hatósági igazolvány, meghatalmazás esetén a meghatalmazott személyi igazolványa, lakcímet igazoló hatósági igazolványa és a meghatalmazás.

Ezen felül szükséges:

1. a) esetben: nyugellátás megállapításáról szóló határozat, nyugdíjközlő lap vagy ellátottak utazási igazolványa;

1. c) esetben: meghatározott jogosult vér szerinti-, mostoha- vagy nevelőszülője által a jogosultságot igazoló iratok bemutatása;

1.d) és e) esetben: különösen a fogyatékossági hatósági igazolvány vagy Budapest Főváros Kormányhivatala vagy bármely vármegyei kormányhivatal rehabilitációs hatósága által kiállított komplex minősítés, szakhatósági állásfoglalás, hatósági bizonyítvány, rehabilitációs ellátás tárgyában hozott határozat, rokkantsági ellátás tárgyában hozott határozat, egészségkárosodási és gyermekfelügyeleti támogatás tárgyában hozott határozat, fogyatékosság tárgyában hozott határozat, fogyatékossági támogatás vagy vakok személyi járadéka megállapításáról szóló határozat.

1. beszerez 11000 db ajándékutalványt a LIDL Magyarország Kereskedelmi Bt.-től az 1. pontban meghatározott jogosultak számára.
2. az utalványok beszerzése érdekében a fedezet biztosítására a 2023. évi költségvetésben *a* „7201 Központilag kezelt ágazati feladatok” címen a Vásárlási utalvány beszerzése 65 év feletti lakosok és gyermekes családok részére előirányzatot 120.000 ezer Ft-tal, a Veszélyhelyzet tartalék kerete előirányzatot 26.344 ezer Ft-tal csökkenti, ezzel egyidejűleg az „5606 Egyéb szociális és gyermekjóléti szolgáltatás” címen a Vásárlási utalvány beszerzése erzsébetvárosi lakosok meghatározott csoportjai részére előirányzatot 110.000 ezer Ft-tal, továbbá a kapcsolódó közterhek előirányzatát 36.344 ezer Ft-tal megemeli.
3. felkéri a Polgármestert a 3. és 4. pontok végrehajtásához szükséges intézkedések megtételére.

**Felelős:** Niedermüller Péter polgármester

**Határidő:** azonnal, a kiosztás tekintetében 2023. 04. 30.

Budapest, 2023. március 3.

Niedermüller Péter

polgármester

Mellékletek:

-345/2022. (XII.5.) számú Képviselő-testületi határozat

-67/2023. (II.27.) számú Képviselő-testületi határozat