|  |
| --- |
| **Budapest Főváros VII. kerület Erzsébetváros Önkormányzata**  Niedermüller Péterpolgármester |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. március 14 - ei

rendkívüli ülésére

**Tárgy:**  Javaslat a személyes gondoskodást nyújtó szociális szolgáltatások intézményi térítési díjai és a vásárolt élelmezés nyersanyagnorma emelésére, valamint a 6/2016. (II. 18.) önkormányzati rendelet módosítására

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

A Bischitz Johanna Integrált Humán Szolgáltató Központ (továbbiakba: Humán Szolgáltató) igazgatója a vásárolt élelmezés nyersanyagnormája és a személyes gondoskodás térítési díjai, valamint az étkezési térítési díjak emelésére tett javaslatot. *(Igazgató Asszony levele változatlan tartalommal jelen előterjesztés 1. számú mellékletét képezi.)*

Jelen előterjesztés I. része a vásárolt élelmezés nyersanyagnorma emelése iránti, a II. része a személyes gondoskodás térítési díjai valamint az étkeztetés térítési díjai emelésére vonatkozó javaslat részletezését tartalmazza.

**I.**

Budapest Főváros VII. kerület Erzsébetváros Önkormányzata által fenntartott szociális és köznevelési intézmények, valamint a Belső-Pesti Tankerületi Központ fenntartásában lévő kerületben működő közoktatási intézmények tekintetében a köz- és szociális étkeztetési feladatokról a Humán Szolgáltató gondoskodik. A Humán Szolgáltató a feladat ellátását vásárolt szolgáltatás formájában biztosítja, a Szakácstündér Kft.-vel (továbbiakban: Szolgáltató) megkötött Vállalkozási szerződés (továbbiakban: Szerződés) alapján.

A Humán Szolgáltató igazgatója az alábbi indokolással javaslatot tett a vásárolt élelmezés nyersanyagnorma emelésére vonatkozólag.

A Szerződés értelmében a vállalkozói díj számításának alapja a nyersanyagnorma, ami a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendelet (továbbiakban: Rendelet) 3. és 5. számú mellékleteiben meghatározott.

A Szerződés 4.1. pontja kimondja: „4.1./ Vállalkozót a jelen szerződés szerinti feladatok teljes körű, határidőben történő elvégzéséért vállalkozói díj illeti meg. A vállalkozói díj Budapest Főváros VII. Kerület Erzsébetváros Önkormányzata által meghatározott nyersanyagnorma + az ajánlat 1. bírálati részszempontjaként megajánlott rezsi % (66,4%) ételadagonként + ÁFA. Az ellenszolgáltatási index (rezsi %) a nyersanyagnorma százalékában kifejezve a szerződés hatálya alatt nem változtatható.”

A Szolgáltató képviselője 2022. novemberben kelt levelében a vállalkozói díj emelése iránti kérelmével fordult a Humán Szolgáltató igazgatójához. Levelében az emelés iránti igényét azzal indokolja, hogy a tavalyi évben bekövetkezett gazdasági események és a háborús konfliktus jelentős üzleti kockázatot jelent a szerződés teljesítésével kapcsolatosan, melyhez több vis major helyzetet alátámasztó okozati összefüggést is ismertetett (jelentős áremelkedés, inflációs nyomás és áruhiány). A jelentős mértékű áremelés mellett a szolgáltatás megszokott színvonalát a Szolgáltató nem tudja tartani, ezért a Szolgáltató képviselője 30%-os többletfinanszírozást kérelmez a köz- és szociális étkeztetés biztosításához. *(A levél változatlan tartalommal, eredetben jelen előterjesztés 2. számú mellékletét képezi.)*

A nyersanyagnorma mértékének fentiek szerinti megemelése a Képviselő-testület jóváhagyását követő hónap első napjától érvényesíthető. A Képviselő-testület indokolt esetben a fent meghatározott KSH inflációs rátánál magasabb normarendezést is jóváhagyhat.

A KSH fogyasztási főcsoportok szerinti fogyasztóiár-index alapján az infláció mértéke 25,7% volt. A Szolgáltató tájékoztatása szerint a beszállítóik ténylegesen 51%-al emelték az áraikat.

Az ellenszolgáltatási index a Szerződés egyértelmű kikötése alapján nem változtatható, ennélfogva a vállalkozási díjban emelés csak a nyersanyagnorma emelése útján érhető el.

A Szolgáltató jelenleg a 2022. szeptember 01. napjától érvényes nyersanyag árakon és vállalkozói díjjal biztosítja a köz- és szociális étkeztetést.

A Humán Szolgáltató elfogadott 2023. évre vonatkozó költségvetésében céltartalék keretében elkülönítésre került a 10,0%-os nyersanyagnorma emelés fedezete. Az emelés havi összege bruttó 4 838 973.- Ft többletköltséget jelent az Önkormányzat, mint a Humán Szolgáltató fenntartója számára.

A vállalkozói díj kiszámításának alapja a Rendelet 3. és 5. számú mellékletében meghatározott nyersanyagnorma összege, ezért a 10,0 %-os mértékű emelés elfogadása esetén a Rendelet fent hivatkozott mellékleteit módosítani szükséges, azzal, hogy a módosítás 2023. április 01. napjától lép hatályba.

A vállalkozói díj emelésének fedezetéül a Humán Szolgáltató költségvetéséhez időarányosan 2023. évben bruttó 43 550 757,- Ft többletforrás átcsoportosítására van szükség. Ez az összeg a megemelt norma tekintetében 2023. évre időarányosan került kalkulálásra és magában foglalja a köznevelési intézmények étkeztetési költségét is. Tekintettel arra, hogy a közétkeztetésért fizetendő vállalkozói díjat a Humán Szolgáltató továbbszámlázza a köznevelési intézmények részére, ezért mindenképpen szükséges módosítani ezen intézmények költségvetését is.

**II.**

A szociális igazgatásról és szociális ellátásokról szóló 1993. évi III. tv. 115. §-a értelmében a fenntartónak a személyes gondoskodásért fizetendő térítési díjakat tárgyév április 1. napjáig meg kell állapítania.

*„115. §**(1)**Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj).* ***Az intézményi térítési díjat a fenntartó tárgyév április 1-jéig állapítja meg.******Az intézményi térítési díj összege nem haladhatja meg a szolgáltatási önköltséget.*** *Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében szolgáltatásonként, szakápolási központ esetében a szakápolási ellátásra külön kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.*

(…)

*(2)**A kötelezett által fizetendő térítési díj összegét (a továbbiakban: személyi térítési díj) az intézményvezető konkrét összegben állapítja meg, és arról az ellátást igénylőt a megállapodás megkötésekor írásban tájékoztatja.* ***A személyi térítési díj nem haladhatja meg az intézményi térítési díj összegét****.”*

A Humán Szolgáltató igazgatója a személyes gondoskodás keretébe tartozó intézményi térítési díjak **23,1 %-os emelésére** tesz javaslatot, figyelembe véve a térítési díj kategóriák kiszélesítését, ezáltal tekintettel a rászoruló lakosokra háruló terhek mérséklésére. A szolgáltatás zökkenőmentes biztosítása, a biztonságos üzemeltetés érdekében elengedhetetlen a javasolt emelés, ami még mindig nem éri el a tényleges szolgáltatási önköltség mértékét.

Az alábbi táblázat tartalmazza a jelenleg fizetendő nettó térítési díjakat, az emelés után fizetendő nettó és bruttó térítési díjakat, illetve az utolsó oszlopban látható, az igénybevevő által fizetett térítési díj szolgáltatási önköltséghez viszonyított mértéke.



A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet 3. § (4) bekezdése értelmében az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.

A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet 5. § (2) bekezdése szerint az *„intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.”*

Fenti jogszabályhelyek alapján a térítési díj összegek a módosító rendelet mellékleteiben kerekítve kerültek meghatározása. Ez alól kivételt képez a vásárolt étkezés normája, melyre a fenti jogszabályi előírások nem vonatkoznak.

A térítési díjakat a Rendelet 1., 2. és 4. számú melléklete tartalmazza, ezért a személyi térítési díjak emelésének elfogadása esetén a Rendelet fent hivatkozott mellékleteit módosítani szükséges, azzal, hogy a módosítás 2023. május 01. napjától lép hatályba.

Igazgató Asszony javaslatot tett a Rendeletben a gyermekjóléti alapellátásokért fizetendő térítési díj és az alapellátáson túl nyújtott időszakos gyermekfelügyelet szolgáltatási díjának emelésére vonatkozólag is. Az alapellátásban fizetendő térítési díjemelés nem érinti a kerületben állandó lakó- vagy tartózkodási hellyel rendelkező gyermekek után fizetendő térítési díjat, melynek összege továbbra is 0,- Ft.

Jelen előterjesztés határozati javaslatai tartalmazzák a vásárolt élelmezés emelkedő költségei fedezetéhez szükséges költségvetési előirányzatok módosítását, illetve a megemelt térítési díjak okán a bevételi előirányzatok módosítását is.

***Kérem a Tisztelt Képviselő-testületet az előterjesztés megtárgyalására és a rendeletmódosítás, valamint a határozati javaslat elfogadására.***

**Hatásvizsgálat**

A szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

**1. A jogszabály társadalmi, gazdasági, költségvetési hatásai**

A nyersanyagnorma emelése a vásárolt közétkeztetés költségeinek növekedésével jár.

A térítési díjak emelését a szolgáltatást igénybevevők viselik. Bevétel oldali növekedést eredményez.

**2. A jogszabály környezeti és egészségi következményei**

A rendelet végrehajtásának nincs a környezetre vagy az egészségre gyakorolt közvetlen hatása.

**3. A jogszabály adminisztratív terheket befolyásoló hatásai**

A rendelet módosítása nem eredményez többlet adminisztratív feladatokat.

**4. A jogszabály megalkotásának szükségessége, a jogalkotás elmaradásának várható következményei**

A rendeletmódosítás elmaradása esetén a Szolgáltató nem tudja megfelelő minőségi színvonalon biztosítani a szolgáltatást.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendeletmódosítás többlet pénzügyi forrást igényel. A kiadás fedezetének biztosításáról az előterjesztés elfogadásával egyidejűleg születik döntés.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …/2023. (III.14.) határozata a vásárolt élelmezés kiadása fedezetének biztosításáról és a bevételi előirányzatok megemeléséről**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy az Önkormányzat 2023. évi költségvetésében

1. az „1101 Bischitz Johanna Integrált Humán Szolgáltató Központ” cím „Vásárolt élelmezés” K3. Dologi kiadások rovat előirányzatát **13.223 ezer Ft**-tal **megemeli**, valamint ezzel egyidejűleg a B403. Közvetített szolgáltatások ellenértéke rovat előirányzatát **10.412  ezer Ft**-tal és a hozzá kapcsolódó B406. Kiszámlázott általános forgalmi adó rovat előirányzatát **2.811 ezer Ft**-tal **megemeli** a nevelési intézmények tekintetében.

1. a „7201 Központilag kezelt ágazati feladatok” cím „Intézmények nyersanyagnorma emelése” K513. Tartalékok rovat előirányzatát **13.223 ezer Ft**-tal **csökkenti**, ezzel egyidejűleg a „6201 Központi, irányító szervi működési támogatás folyósítása” cím K915. Központi, irányító szervi működési támogatás folyósítása rovat és az alábbi címeken a B816. Központi, irányító szervi működési támogatás rovat, valamint a „Vásárolt élelmezés” K3. Dologi kiadások rovat előirányzatát **megemeli**:

a) 2101-21 Erzsébetvárosi Kópévár Óvoda 2 431 ezer Ft-tal,

b) 2101-22 Erzsébetvárosi Nefelejcs Óvoda 1 534 ezer Ft-tal,

c) 2101-23 Erzsébetvárosi Brunszvik Teréz Óvoda 1 515 ezer Ft-tal,

d) 2101-24 Erzsébetvárosi Bóbita Óvoda 1 833 ezer Ft-tal,

e) 2101-25 Erzsébetvárosi Magonc Óvoda 2 394 ezer Ft-tal,

f) 2101-26 Erzsébetvárosi Dob Óvoda 1 590 ezer Ft-tal,

g) 2101-27 Erzsébetvárosi Csicsergő Óvoda 1 926 ezer Ft-tal.

1. a köznevelési intézmények B405. Ellátási díjak rovat előirányzatát összesen **2.802 ezer Ft**-tal **megemeli** az alábbi címeken:

a) 2101-21 Erzsébetvárosi Kópévár Óvoda 297 ezer Ft-tal,

b) 2101-22 Erzsébetvárosi Nefelejcs Óvoda 202 ezer Ft-tal,

c) 2101-23 Erzsébetvárosi Brunszvik Teréz Óvoda 534 ezer Ft-tal,

d) 2101-24 Erzsébetvárosi Bóbita Óvoda 119 ezer Ft-tal,

e) 2101-25 Erzsébetvárosi Magonc Óvoda 1.128 ezer Ft-tal,

f) 2101-26 Erzsébetvárosi Dob Óvoda 237 ezer Ft-tal,

g) 2101-27 Erzsébetvárosi Csicsergő Óvoda 285 ezer Ft-tal,

ezzel egyidejűleg a B816. Központi, irányító szervi támogatás rovat előirányzatát és az önkormányzatnál a „6201 Központi, irányító szervi működési támogatás folyósítása” címen a K915. Központi, irányító szervi működési támogatás folyósítása rovat előirányzatát **ugyanekkora összeggel** **csökkenti**, valamint a „7201 Központilag kezelt ágazati feladatok” cím „Intézmények karbantartása és készletbeszerzése” soron a K513. Tartalékok rovat előirányzatát **2.802 ezer Ft-tal** **megemeli**.

1. a „7201 Központilag kezelt ágazati feladatok” cím „Intézmények nyersanyagnorma emelése” sora terhére a K513. Tartalékok rovat előirányzatát **18.785 ezer Ft-tal csökkenti**, ezzel egyidejűleg a „6201 Központi, irányító szervi működési támogatás folyósítása” cím K915. Központi, irányító szervi működési támogatás folyósítása rovat, az „1101 Bischitz Johanna Integrált Humán Szolgáltató Központ” cím B816. Központi, irányító szervi működési támogatás rovat, valamint az „1101 Bischitz Johanna Integrált Humán Szolgáltató Központ” cím „Vásárolt élelmezés” K3. Dologi kiadások rovat előirányzatát - az **iskolai étkeztetés** tekintetében -**ugyanekkora összeggel** **megemeli**.
2. a „7201 Központilag kezelt ágazati feladatok” cím „Intézmények nyersanyagnorma emelése” sora terhére a K513 rovat Tartalékok rovat előirányzatát **11.542 ezer Ft-tal csökkenti**, ezzel egyidejűleg a „6201 Központi, irányító szervi működési támogatás folyósítása” cím K915. Központi, irányító szervi működési támogatás folyósítása rovat, az „1101 Bischitz Johanna Integrált Humán Szolgáltató Központ” cím B816. Központi, irányító szervi működési támogatás rovat, valamint az „1101 Bischitz Johanna Integrált Humán Szolgáltató Központ” cím „Vásárolt élelmezés” K3. Dologi kiadások rovat előirányzatát - a **szociális étkeztetés** tekintetében - **ugyanekkora összeggel** **megemeli**.
3. az „1101 Bischitz Johanna Integrált Humán Szolgáltató Központ” cím B405. Ellátási díjak rovat előirányzatát **35.337 ezer Ft-tal**, a B406. Kiszámlázott általános forgalmi adó rovat előirányzatát **3.105** **ezer Ft-tal megemeli**, a B816. Központi, irányító szervi támogatás rovat előirányzatát **38.442 ezer Ft-tal csökkenti**, ezzel egyidejüleg a „6201 Központi, irányító szervi működési támogatás folyósítása” cím K915. Központi, irányító szervi működési támogatás folyósítása rovat előirányzatát **38.442 ezer Ft-tal csökkenti**, a „7201 Központilag kezelt ágazati feladatok” cím „Bischitz Johanna Integrált Humán Szolgáltató Központ működési kiadásai” soron a K513. Tartalékok rovat előirányzatát **38.442 ezer Ft-tal megemeli.**

**Felelős**: Niedermüller Péter polgármester

**Határidő**: 2023. március 31.

Budapest, 2023. február 24.

Niedermüller Péter

polgármester

Melléklet:

- Rendelettervezet és mellékletei

Előterjesztés mellékletei:

sz. melléklet: Bischitz Johanna Integrált Humán Szolgáltató Központ igazgatójának javaslata a norma és térítési díjak emelésére

Szakácstündér Kft. áremelés iránti kérelme

Szakácstündér Kft. normaemelés mértékét elfogadó nyilatkozata

sz. melléklet: Döntéselőkészítő Tanács jegyzőkönyv kivonata