|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Művelődési, Kulturális és Szociális Bizottság

**ELŐTERJESZTÉS**

**A Képviselő-testület** **2023. március 14-ei rendkívüli ülésére**

|  |  |
| --- | --- |
| **Tárgy:** | Javaslat Budapest Főváros VII. kerület Erzsébetváros Önkormányzata projekt partnerként történő részvételéről a DEAR - Lot 5: Actions by Local Authorities program keretében kiírt „*Fiatalok és a helyhatóság együttműködése az éghajlati és nemek közötti igazságosságért”* című Európai Uniós pályázaton |

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Erzsébetváros Önkormányzata – az ANTHROPOLIS Antropológiai Közhasznú Egyesülettel együttműködésben – kapcsolódó partnerként (Associate partner) indulniszándékozika DEAR *(Köznevelés fejlesztés és Elismertség növelés)* program Lot 5: Actions by Local Authorities (*Helyhatósági kezdeményezések*) alprogram 2023. évi pályázatán amelyhez a Bischitz Johanna **Integrált** Humán Szolgáltatató Központ szakmai csatlakozását kérte fel.

A Toszkán régió (IT) vezetésével induló 10 országot felölelő konzorcium céljában a kiírásban szereplő *Actions with a focus on formal and non-formal Development Education actions (Formális és nem-formális oktatásfejlesztésre fókuszáló akciók*) prioritásra helyezi a hangsúlyt. A konzorciumi pályázat címe: *Youth and Local Authorities together for climate and gender justice (Fiatalok és a helyhatóság együttműködése az éghajlati és nemek közötti igazságosságért).*

**Előzmény**

2022. novemberben az önkormányzat nyilatkozatban jelezte részvételi szándékát a fenti DEAR pályázatban kapcsolódó (associate) partnerként, amennyiben a Toszkán régió által kezdeményezett konzorcium koncepciós pályázata támogatást kap az első körös megmérettetésben. A konzorciumi koncepció pozitív elbírálását követően 2023. februárban felkérést kapott az önkormányzat, hogy bekapcsolódjon a nemzetközi konzurcium 2. körös részletes szakmai pályázatának kidolgozásába és associate (kapcsolódó) partnerként való részvételre.

A program magyarországi kidolgozásában és megvalósításában az Anthropolis Egyesület a szakmai vezető fél, míg az önkormányzat részéről a szakmai munkatársak mellett a Bischitz Johanna **Integrált** Humán Szolgáltatató Központ vesz részt. A program megvalósításának helyszíne Budapest, Erzsébetváros.

**A pályázat célja**

A projekt célja, hogy

* segítsük a fiatalokat egyéni felelősségük erősítésében, és abban, hogy előmozdítsák a közös(ségi), társadalmi felelősséget, kiemelten az éghajlati és nemek közötti igazságosság témáival összefüggésben.
* növeljük a fiatalok részvételét a helyi kezdeményezésekben, amelyek a klíma- és ökológiai válság, valamint a társadalmi igazságosság kihívásaira keresi a válaszokat, az önkormányzattal és helyi civil szervezetekkel, csoportokkal együttműködésben.

**Tervezett elérendő célok**

A fenti célok eredményeképpen a programban részt vevő fiatalok

1. tudatosíthatják magukban a klíma- és ökológiai válság, és társadalmi felelősségvállalás globális és helyi szintű összefüggéseit;
2. fejlődik a kritikai gondolkodásuk és megértésük a témában.
3. az Önkormányzattal és helyi szervezetekkel karöltve, közös aktivitásokat szerveznek a társadalmi igazságosság erősítésére ill. a klíma-és ökológiai válság felismerésére és visszaszorítására.
4. hozzájárulnak a közösségi identítás és felelősségvállalás erősítéséhez.

**Partnerek**

A DEAR *-* Lot 5: Actions by Local Authorities programban induló pályázat vezető partnere a Toszkán régió, a Konzorcium egyéb csatlakozó önkormányzati partnerei:

Tuscany Region (IT), Normandy Region (FR), Linz (AT), Zagreb (HR), Oulu (FI), Thessaloniki (EL),8 Bytom (PL), Loures (PT), Bucharest (RO),

Magyarországi partnerek:

Budapest Főváros VII. kerület Erzsébetváros Önkormányzata

ANTHROPOLIS Antropológiai Közhasznú Egyesület

**A program keretében a kerületben tervezett tevékenységek:**

* Oktatási segédanyag kidolgozása pedagógusok, trénerek, ifjúságsegítők számára
* Tréning pedagógusok, trénerek, ifjúságsegítők számára
* Szemléletformáló programok megvalósítása fiatalok körében a formális és nem formális oktatásban (iskolák, önkéntes szervezetek, ifjúsági szervezetek elérése)
* az Önkormányzat képviselőinek nemzetközi találkozója (3 alkalom: Magyarországon, Ausztriában, Horvátországban), jó példák megosztása
* Ecopolis Lab-ek megszervezése tanulók, fiatal önkéntesek és az önkormányzat képviselőinek részvételével (helyi tevékenységek megvalósítása az ökológiai válság felismerésére és visszaszorítására)
* Közösségi események megszervezése
* 2 nemzetközi tanulmányút fiataloknak (2-2 fiatal) - Madagaszkár, Mozambik
* Helyi táborok fiatalok számára  (2. és 3. évben)
* Pályáztatás: Fiatalok (kiemelten önkéntesek) helyi kezdeményezéseinek támogatása a klíma- és ökológiai válság témájában  (4 kezdeményezés - 5.000 - 5.000 EUR)
* Szemléletformáló kommunikációs kampányok fiatalok bevonásával

**Ütemezés**

Beadási határidő: 2023 április 18.

A projekt tervezett indulása: 2024. január 1.

Projekt időtartama: 3 év (36 hónap)

Projekt pályázati előkészítés: 2023. február- április

A pályázat bírálata és döntés: 2023. nyár elejéig, a szerződéskötés ezt követően várható

A szakmai beszámoló és pénzügyi elszámolás benyújtásának határideje: a megkötendő támogatási szerződés alapján időközi és végelszámolás szerint.

**Költségvetés**

A nemzetközi Konzorciumi projekt tervezett teljes összköltsége: 4M eur.

A teljes Konzorciumi projektet maximum 90%-ban finanszírozza a DEAR keretprogram, a fennmaradó 10% finanszírozása önerőből történik. A pályázat alapján nyújtott támogatás formája: vissza nem térítendő támogatás.

Kötelezettségvállalás

Tekintettel arra, hogy a támogatás intenzitása nem 100%, a partnerek, így az Önkormányzat részéről is önerő vállalása szükséges minimum az önkormányzatra eső teljes projekt rész 10%-áig.

Támogatási szerződés megkötése után igényelhető előleg a megítélt támogatási összeg minimum 40%-a.

A projektvezetővel előzetesen **tervezett**, az Önkormányzat (mint associate partner) részére eső teljes projekt költség összege:  **5.000 €,**mely elsősorban a programokban való részvételt (utazás, napidíj) jelenti**.** Ennek megfelelően az Önkormányzatra esőkötelezően vállalt **10% önrész összege 500 eur** **jelenlegi árfolyamon cca 220.000 Ft.** Nyertes pályázat esetén az önrész pontos összege a szerződéskötéskor érvényes, napi középárfolyamon kerül meghatározásra. A projekt megvalósítása érdekében szükséges az önrész fedezetének biztosítása a projekt teljes időtartam alatt. Az önrész felhasználása a projekt befejezésekor válik esedékessé.

A kerületi programelemek megvalósítási és egyéb költségei a Konzorciumban szintén önálló partnerként együttműködő ANTHROPOLIS Antropológiai Közhasznú Egyesület költségvetésében kerülnek betervezésbe 300.000 eur keretösszegben.

A kifizetés ütemezése

A végleges projektben megjelölt sarokpontok alapján történik, elszámolás után. Tekintettel arra, hogy a pályázati kiírás lehetőséget teremt előleg kifizetésére, a végleges projekt-tervezés során, a sarokpontok körültekintő tervezésével elkerülhető az önrész fedezetének vállalásán túli előfinanszírozás.

Elszámolás

A projekt végső elszámolásának elkészítése és benyújtása a főpályázó feladata. Az Önkormányzat, mint társpályázó a főpályázónak nyújtja be az elszámoláshoz szükséges dokumentumokat, a végleges projekt-tervben meghatározott elszámolási ütemezés szerint.

Budapest Főváros VII. Kerület Erzsébetváros Önkormányzata 2023. évi költségvetéséről szóló 3/2023. (II.15.) önkormányzati rendelete 16. § (3) bekezdése szerintaz Önkormányzat és az irányítása alatt álló költségvetési szervek Európai Uniós pályázaton történő részvételéről, a nyertes pályázat pénzeszközátvételéről értékhatártól függetlenül a Képviselő-testület dönt.

Fentiek alapján kérem a Tisztelt Képviselő-testületet az előterjesztés megtárgyalására, és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (III.14.) határozata a „DEAR - Lot 5: Actions by Local Authorities” program keretében kiírt „*Fiatalok és a helyhatóság együttműködése az éghajlati és nemek közötti igazságosságért*” című pályázati projektben való részvételről**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. projekt partnerként indul a „*Fiatalok és a helyhatóság együttműködése az éghajlati és nemek közötti igazságosságért*” című *DEAR - Lot 5: Actions by Local Authorities* pályázaton.
2. felhatalmazza a polgármestert, hogy aláírja a „*DEAR - Lot 5: Actions by Local Authorities*” pályázatban projektpartnerként való részvételhez szükséges nyilatkozatokat.
3. a projekt megvalósítása céljából vállalja a jelenlegi árfolyamon maximum 220.000 Ft (500 EUR) önrész biztosítását, melynek fedezetét a 2023. évi költségvetésében elkülöníti.

**Felelős**: Niedermüller Péter polgármester

**Határidő**: azonnal

Budapest, 2023. március 1.

**Niedermüller Péter**

**polgármester**

**Előterjesztés mellékletei:**

* DEAR pályázat kiírás
* Szándéknyilatkozat
* Pályázati Projekt összefoglaló