|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. március 14 - ei

rendkívüli ülésére

**Tárgy:** Javaslat a Polgármesteri Hivatal Szervezeti és Működési Szabályzatának módosítására

**Készítette:**

Batóné Dr. Mácsai Gyöngyvér

Jegyzői iroda vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzatának Képviselő-testülete 309/2022. (XII.07.) számú határozatával fogadta el Budapest Főváros VII. kerület Erzsébetváros Polgármesteri Hivatala jelenleg hatályos Szervezeti és Működési Szabályzatát.

Jelen módosítás munkaszervezési szempontok, illetve a Polgármesteri Hivatal munkarendjét érintő változások miat indokolt.

A szabályzat IV. fejezet (A Hivatal belső szervezeti egységei) 3.3 pontjának 3.3.1.6. alpontjaként szerepel, hogy a Hatósági és Ügyfélszolgálati Iroda feladata az *„Erzsébetvárosban élő ifjú, idős és nagykorú állampolgárok köszöntéséről szóló 14/2018. (IX.13.) önkormányzati rendelettel kapcsolatos adminisztrációs feladatok ellátása”*.

Az Erzsébetvárosban élő ifjú, idős és nagykorú állampolgárok köszöntéséről szóló 14/2018. (IX.13.) önkormányzati rendelettel kapcsolatos adminisztrációs feladatok ellátását eddig a Hatósági és Ügyfélszolgálati Iroda végezte, azonban tekintettel a feladat támogatási jellegére, az jobban illeszkedik a Humánszolgáltató Iroda feladatkörébe, és ezen feladat átadását a belső munkaszervezés racionalizálása is alátámasztja. Ezért javaslom, hogy az említett feladat kerüljön át a Humánszolgáltató Iroda feladatainak felsorolásához, az iroda 3.4.1. pontban foglalt általános feladatai kiegészülnek az alábbi 3.4.1.15. ponttal:

*„3.4.1.15. Erzsébetvárosban élő ifjú, idős és nagykorú állampolgárok köszöntéséről szóló 14/2018. (IX.13.) önkormányzati rendelettel kapcsolatos adminisztrációs feladatok ellátása”.*

A Polgármesteri Hivatal Garay utcai épületében a hétfői és pénteki munkanapokra elrendelt távmunkavégzést 2023. 04. 01. napjától a pénteki munkanapok esetében javaslom fenntartani. A hivatal munkarendjét a szabályzat 1. számú melléklete rögzíti.

A Hivatali SZMSZ szövegszerű változását a határozati javaslat melléklete tartalmazza.

A Magyarország helyi önkormányzatairól szóló 2011. évi CLXXXIX. törvény 67. § (1) d) pontja alapján a képviselő-testület jogosult dönteni:

„67. § (1) A polgármester

d) a jegyző javaslatára előterjesztést nyújt be a képviselő-testületnek a hivatal belső szervezeti tagozódásának, létszámának, munkarendjének, valamint ügyfélfogadási rendjének meghatározására;”

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (III.14.) határozata a Polgármesteri Hivatal Szervezeti és Működési szabályzatának 1. sz. módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. 2023. április 1. napjával történő hatálybalépéssel módosítja Budapest Főváros VII. Kerület Erzsébetvárosi Polgármesteri Hivatal Szervezeti és Működési Szabályzatát a jelen határozat melléklete szerinti tartalommal.
2. felhatalmazza a Jegyzőt a szükséges intézkedések megtételére.

**Felelős:** Tóth László jegyző

**Határidő:** 2023. április 1.

Budapest, 2023. máricus 6.

**Niedermüller Péter**

polgármester

Határozati javaslat melléklete:

Budapest Főváros VII. kerület Erzsébetvárosi Polgármesteri Hivatal Szervezeti és Működési Szabályzatának módosítása

Előterjesztés melléklete:

309/2022. (XII.07.) határozat a Polgármesteri Hivatal Szervezeti és Működési Szabályzatának elfogadásáról