|  |
| --- |
| **Budapest Főváros VII. kerület Erzsébetváros Önkormányzata**  **Tóth Csaba Klímavédelmi és Fenntarthatósági Kabinet vezetője** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

**ELŐTERJESZTÉS**

A Képviselő-testület 2023. március 14 - ei

rendkívüli ülésére

**Tárgy:**  Javaslat a Kortárs Építészeti Központtal kötött együttműködési megállapodás módosítására

**Készítette:**

Tóth Csaba

Klímavédelmi és Fenntarthatósági Kabinet vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Képviselő-testület 162/2022. (VI.15.) számú határozata alapján megkötésre került a Kortárs Építészeti Központ Alapítvánnyal (a továbbiakban KÉK) a Budapest Főváros VII. kerület Erzsébetváros Önkormányzat tulajdonában álló Kisdiófa Közösségi Kert (Kisdiófa u. 4.) üzemeltetésére az együttműködési megállapodás. A nevezett megállapodás 2023. március 31-én le fog járni.

Fentiek alapján javaslom, hogy az Önkormányzat módosítsa a megállapodást úgy, hogy annak hatálya 2024. március 31. legyen, illetve hogy az Önkormányzat a korábbinál nagyobb mértékben vegyen részt a közösségi kert életében egy parcella önkormányzati hasznosításán, illetve havi rendszerességű kooperációs megbeszéleseken keresztül.

Az együttműködési megállapodás módosításával az Önkormányzat a „Kisdiófa Közösségi Kert ökologikus szemléletű fejlesztése” elnevezésű városrehabilitációs projekt keretében beszerzett eszközöket az együttműködés idejére ingyenesen a KÉK használatába adná azzal a céllal, hogy a Kertközösség tagjai, így az Önkormányzat is igénybe vehesse azokat a Kert művelése során.

Alapítvány támogatására vonatkozó döntést Magyaroszág helyi önkormányzatairól szóló 2011. évi CLXXXIX. törvény 42. § 4. pontja alapján át nem ruházható hatáskörben a Képviselő-testület hozhat.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (III. 14.) határozata a Kisdiófa Közösségi Kert üzemeltetése tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. módosítja a Kortárs Építészeti Központtal a Kisdiófa Közösségi Kert üzemeltetéséről szóló együttműködési megállapodását a határozat 1. számú mellékletét képező, módosításokkal egységes szerkezetbe foglalt együttműködési megállapodás szerint.
2. a Kortárs Építészeti Központ ingyenes használatába adja az együttműködés idejére a határozat 2. és 3. számú mellékletét képező kerti eszközöket.
3. felkéri a Polgármestert az 1. pontban meghatározott együttműködési megállapodás aláírására, valamint gondoskodjon a 2. pontban meghatározott kerti eszközök átadás-átvételéről.

**Felelős:** Niedermüller Péter polgármester

**Határidő:** 2023. március 31.

Budapest, 2023. február 27.

Tóth Csaba

Klímavédelmi és Fenntarthatósági Kabinet vezetője

Előterjesztés melléklete:

1. számú melléklet: Együttműködési megállapodás
2. számú melléklet Nyilatkozat Parcella időleges művelés alá vételéről
3. 162/2022. (VI.15.) KT határozat

Határozati javaslat melléklete:

1. számú melléklet: Együttműködési megállapodás módosítással egységes szerkezetben
2. számú melléklet: Önkormányzat eszköznyilvántartásában szereplő kerti eszközök
3. számú melléklet: Önkormányzat eszköznyilvántartásában nem szereplő kerti eszközök