|  |
| --- |
| **Budapest Főváros VII. kerület Erzsébetváros Önkormányzata**  **Tóth Csaba Klímavédelmi és Fenntarthatósági Kabinet vezetője** |

Iktatószám:

Napirendi pont: ….

Előterjesztve: Városüzemeltetési Bizottság

**ELŐTERJESZTÉS**

**A Képviselő-testület** **2023. március 14-ei rendkívüli ülésére**

|  |  |
| --- | --- |
| **Tárgy:** | Javaslat esővízgyűjtő szetteket biztosító társasházi pályázat kiírására a LIFE-Városi Eső pályázat keretében |

**Készítette:**

Tóth Csaba

Klímavédelmi és Fenntarthatósági Kabinet vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**Tisztelt Képviselő-testület!**

A Budapest Főváros VII. kerület Erzsébetváros Önkormányzata 2021-2025. között a csapadékvíz hasznosítását és a csapadékvíz által előidézett problémák csökkentését célzó „LIFE in Runoff” című, LIFE20 CCA/HU/001774 azonosítószámú pályázatot valósítja meg a Képviselő-testület 657/2020. (IX.24. ) számú, és 673/2021. (IX.15.) számú határozata alapján.

Erzsébetvárosban az alábbi beavatkozások várhatók:

* önkormányzati épületek csapadékvíz visszatartása és hasznosítása
* társasházak csapadékvíz visszatartása és hasznosítása (pályázat útján)

Szakpolitikai javaslatok

* kerületi cselekvési terv kidolgozása
* villámárvizek kezelését és a vízmegtartást szolgáló településrendezési szabályozási javaslatok kidolgozása

A projekt keretében lehetőség van esővízgyűjtő szettek (hordó és talapzat) biztosítására társasházak részére úgy, hogy az esővízgyűtők kb. 10%-át a víz gyűjtését és felhasználását mérő műszerrel kell ellátni. A rendelkezésre álló összeg 4.000.000 Ft, mely összegből 100 db esővízgyűjtő szettet és 10 db mérőműszert lehet biztosítani.Az esővígyűjtő szettek biztosítása érdekében javaslom, hogy az Önkormányzat írjon ki pályázatot a társasházak részére és a pályázat március 22-én, a Víz Napján kerüljön meghirdetésre.

Javaslom, hogy a pályázatok beérkezése után időrendi sorrendben minden pályázó megkaphassa az esővíz gyűjtésére alkalmas 300 literes gyűjtőedényt, ezért azok elbírálására külön bíráló bizottságot nem szükséges kijelölni, a Klímavédelmi és Fenntarthatósági Kabinet végzi a szükséges bírálatot és kiosztást.

A pályázati felhívásra 2023. június 15-ig lenne lehetőség jelentkezni, az elbírásálás folyamatosan zajlana 2023. június 30-ig. A társasházak legfeljebb 2 db esővízgyűjtő szettet igényelhetnek, de második esővízgyűjtő szettet csak akkor kaphat egy társasház, ha az első esővízgyűjtő szett tekintetében minden igény kielégítésre került. Az esővízgyűjtő szettet az átvételt követő egy hónapon belül be kell üzemelni, használatáról 2023. október 31-ig be kell számolni, és legalább 5 évig üzemelni kell.

A pályázati kiírás a határozati javaslat mellékletét képezi.

Budapest Főváros VII. Kerület Erzsébetváros Önkormányzata 2023. évi költségvetéséről szóló 3/2023. (II.15.) önkormányzati rendelete 16. § (3) bekezdése szerintaz Önkormányzat és az irányítása alatt álló költségvetési szervek Európai Uniós pályázaton történő részvételéről, a nyertes pályázat pénzeszközátvételéről értékhatártól függetlenül a Képviselő-testület dönt.

Az Európai Uniós pályázat megvalósítására kiírandó lakossági pályázat elfogadása érdekében kérem a Tisztelt Képviselő-testületet a pályázati kiírás tervezet megtárgyalására és az alábbi határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (III.14.) határozata az Esővízgyűjtő Pályázat kiírása tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a „LIFE in Runoff” pályázat keretében az „Esővízgyűjtő Pályázatot” jóváhagyja a mellékelt Pályázati Kiírásnak és mellékletének megfelelően

2. felkéri a Polgármestert, hogy gondoskodjon az „Esővízgyűjtő Pályázati kiírás” és a hozzá szükséges mellékletek megjelentetéséről, hozzáférhetőségéről, a lakosság tájékoztatásáról.

3. felkéri a polgármestert, hogy a Klímavédelmi és Fenntarthatósági Kabineten keresztül gondoskodjon a pályázat végrehajtásáról.

**Felelős:** Niedermüller Péter polgármester

**Határidő:** 1. pont tekintetében azonnal

2. pont tekintetében 2023. március 22.

3. pont tekintetében elbírálás 2023. június 30-ig

Budapest, 2023. február 27.

Tóth Csaba

Klímavédelmi és Fenntarthatósági Kabinet vezetője

Előterjesztés melléklete:

1. 657/2020. (IX.24. ) számú Képviselő-testületi határozat
2. 673/2021. (IX.15.) számú Képviselő-testületi határozat
3. Partnerségi megállapodás LIFE pályázat támogatói okirat

Határozati javaslat melléklete:

1. Esővízgyűjtő Pályázati kiírás